રાવ ખાનદાન તેમની ઉચ્ચ કોટિની ખાનદાની માટે પ્રસિદ્ધ હતું. અને તે દિવ્ય આચરણોના પવિત્ર સંસ્કારોનું સિંચન શ્રી શ્રીધર રાવના જીવનમાં પણ થયું. તેના પરિણામે પ્રત્યેક પરિજનના જીવનની રગે-રગમાં દાન અને સેવાના સંસ્કારો વ્યાપ્ત હતા. તેમણે આ સદ્ગુણોને વ્યક્ત કરવાનાં સાધનો શોધી કાઢ્યાં હતાં. કોઈપણ વ્યક્તિ કે જે તેમની પાસે સહાયની આશા રાખતી હોય તે ક્યારેય પણ ખાલી હાથ પાછી ફરતી ન હતી. તેઓ ગરીબ લોકોને ખૂબ જ ઉદારતાથી દાન આપતા હતા.